LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1998 M. LAPKRIČIO 20 D. NUTARIMO NR. 1353 „DĖL PROFESINĖS KARO TARNYBOS KARIŲ, KARIŲ SAVANORIŲ IR AKTYVIOJO REZERVO KARIŲ TARNYBOS APMOKĖJIMO SĄLYGŲ“ PAKEITIMO

2006 m. gruodžio 28 d. Nr. 1347

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1998 m. lapkričio 20 d. nutarimą Nr. 1353 „Dėl profesinės karo tarnybos karių, karių savanorių ir aktyviojo rezervo karių tarnybos apmokėjimo sąlygų“ (Žin., 1998, Nr. 104-2873; 2006, Nr. 99-3847):

1.1. Įrašyti 3 punkte vietoj žodžių „bazinių dydžių“ žodžius „minimalių mėnesinių algų dydžio“.

1.2. Papildyti šiuo 4 punktu:

„4. Profesinės karo tarnybos karių tarnybos apmokėjimo fondo apskaičiavimo metodiką tvirtina krašto apsaugos ministras, suderinęs su Socialinės apsaugos ir darbo ministerija ir Finansų ministerija.“

1.3. Išdėstyti nauja redakcija nurodytuoju nutarimu patvirtintus profesinės karo tarnybos karių pareigų, susijusių su ypatinga specifika, sąrašą ir šias pareigas atitinkančių tarnybinio atlyginimo priedų dydžius (pridedama).

2. Pavesti krašto apsaugos ministrui iki 2007 m. kovo 1 d., suderinus su Socialinės apsaugos ir darbo ministerija ir Finansų ministerija, patvirtinti Profesinės karo tarnybos karių tarnybos apmokėjimo fondo apskaičiavimo metodiką.

3. Šis nutarimas įsigalioja nuo 2007 m. sausio 1 dienos.

MINISTRAS PIRMININKAS	GEDIMINAS KIRKILAS

KRAŠTO APSAUGOS MINISTRAS	JUOZAS OLEKAS

Patvirtinta

Lietuvos Respublikos Vyriausybės 1998 m. lapkričio 20 d. nutarimu Nr. 1353

(Lietuvos Respublikos Vyriausybės 2006 m. gruodžio 28 d. nutarimo Nr. 1347 redakcija)

profesinės karo tarnybos karių Pareigos, susijusios su ypatinga specifika, ir šias pareigas atitinkančių tarnybinio atlyginimo priedų dydžiai

(baziniais dydžiais)

Profesinės karo tarnybos karių tiesiogiai vykdomos pareigos	Koeficientas
Skrydžiai orlaivio įgulos sudėtyje Pratybos ir kovinis budėjimas laivo įgulos sudėtyje* Nardymo ir kiti darbai po vandeniu Išminavimo ir sprogdinimo darbai Šuoliai su parašiutu Bazinis karinis rengimas mokomuosiuose batalionuose (instruktoriai)	1
Užduotys, kurioms atlikti reikia ypatingos psichologinės ir fizinės ištvermės:
intervencija (šturmas) ir kovinis rengimas (rengimasis) jai	2
specialioji žvalgyba ir kovinis rengimas (rengimasis) jai	1,5
kitų užduočių vykdymas ypatingų (kontrteroristinių) ir (ar) specialiųjų operacijų metu ir kovinis rengimas (rengimasis) joms	1

___________________

*Priedas profesinės karo tarnybos kariams, atliekantiems tarnybą Karinių jūrų pajėgų karo laive, plaukiojančiame Lietuvos Respublikos teritorinėje jūroje ar išskirtinėje ekonominėje zonoje, taip pat kitų valstybių teritorinėje jūroje ar išskirtinėje ekonominėje zonoje arba atviroje jūroje, didinamas už kiekvieną plaukiojimo dieną (išskyrus dienas, kai įplaukiama į kitų valstybių uostus):

0,15 bazinio dydžio – kai išplaukiama ne trumpesniam kaip 1 kalendorinės dienos ir ne ilgesniam kaip 90 kalendorinių dienų laikotarpiui;

0,17 bazinio dydžio – kai išplaukiama ilgesniam kaip 90 kalendorinių dienų laikotarpiui.

______________